cyanic-selkie/wikianc huggingface dataset:
Π.Α.Σ. Γιάννινα (ποδόσφαιρο)
1971–1983: Ο «Άγιαξ της Ηπείρου»
Την περίοδο 1977–78 ο «Αγιαξ της Ηπείρου» τερμάτισε και πάλι πέμπτος με 38 βαθμούς, πίσω από τους τρεις του κέντρου και τον ΠΑΟΚ, ισοφαρίζοντας το σχετικό ρεκόρ του, εξασφαλίζοντας παράλληλα την έξοδο στο Βαλκανικό Κύπελλο. Στον θεσμό του κυπέλλου (1977–78) έφτασε ως τα προημιτελικά και αποκλείστηκε από τον Ολυμπιακό εκτός έδρας στην παράταση με 2–1.
Την επόμενη χρονιά (1978–79) ισοβάθμησε στη 13η θέση με 28 βαθμούς με τον Πανιώνιο, ενώ για το Βαλκανικό Κύπελλο, αντιμετώπισε την Παρτιζάνι Τιράνων (3–0, 0–2) και τη Ριέκα της τότε Γιουγκοσλαβίας (1–2 εκτός και 1–3 εντός), η οποία έφτασε για δεύτερη συνεχή φορά στον τελικό της διοργάνωσης.
Στο πρώτο επισήμως επαγγελματικό πρωτάθλημα (1979–80) τερμάτισε 6ος με 37 βαθμούς. Στο κύπελλο (1979–80) έφτασε ξανά στη «φάση των 16», όπου αποκλείστηκε εκτός έδρας από την ΑΕΛ με 1–0. Στα μέσα της χρονιάς, την 1η Δεκεμβρίου 1979, ήρθε στην Ελλάδα για να αναλάβει την τεχνική ηγεσία της ομάδας ο Γιάτσεκ Γκμοχ, στην πρώτη χρονιά του οποίου στην Α΄ Εθνική, ο ΠΑΣ ανακηρύχθηκε πρώτη επαρχιακή ομάδα.
Την περίοδο 1980–81 τερμάτισε 11ος με 31 βαθμούς ενώ τις δύο επόμενες (1981–82 και 1982–83) 14ος με 28 βαθμούς και 9ος με 33 βαθμούς αντίστοιχα.
1983–1997: Η παρακμή
Την περίοδο 1983–84 ο ΠΑΣ Γιάννινα ισοβάθμησε στη γραμμή του υποβιβασμού με τον Πανιώνιο στους 23 βαθμούς, με αποτέλεσμα να οδηγηθούν οι δυο σύλλογοι σε αγώνα μπαράζ στο Στάδιο Αλκαζάρ της Λάρισας. Ο Πανιώνιος νίκησε με 2–0 στην παράταση και ο ΠΑΣ Γιάννινα υποβιβάστηκε στη Β΄ Εθνική μετά από 10 χρόνια παρουσίας του στην πρώτη κατηγορία. Στο κύπελλο (1983–84) έφτασε μέχρι τους «32» όπου αποκλείστηκε από τον Εθνικό με δυο ήττες (4–0 εκτός και 1–0 εντός).
Την επόμενη (1984–85) κατέκτησε το Πρωτάθλημα της Β' Εθνικής με 50 βαθμούς και επέστρεψε άμεσα στην Α’ Εθνική, ενώ στο κύπελλο (1984–85) αποκλείστηκε πάλι στη «φάση των 32» αυτή τη φορά από τον Πανιώνιο (ήττα 3–1 εκτός και 0–0 εντός).
Στο πρωτάθλημα 1985–86 αναδείχθηκε 13ος σε πενταπλή ισοβαθμία (11ος ως 15ος) με 24 βαθμούς και την επόμενη χρονιά (1986–87) 16ος με 11 βαθμούς με αποτέλεσμα να υποβιβαστεί στη Β' Εθνική, ενώ του αφαιρέθηκαν 6 βαθμοί λόγω της απεργίας των ποδοσφαιριστών, όπως συνέβη με την πλειοψηφία των ομάδων.
Την περίοδο 1987–88 τερμάτισε 12ος στη δεύτερη κατηγορία με 32 βαθμούς, καθώς του αφαιρέθηκαν 5 βαθμοί για τον αγώνα με την Καβάλα, ενώ στο κύπελλο (1987–88) έφθασε ως τους «16», όπου αποκλείστηκε από τον Παναθηναϊκό με δυο ήττες (1–2 εντός και 2–8 εκτός).
Την επόμενη χρονιά (1988–89) κατέλαβε την 4η θέση στη Β' Εθνική με 38 βαθμούς. Η αναδιάρθρωση των πρωταθλημάτων (από 16 ομάδες σε 18) του έδωσε το δικαίωμα να διεκδικήσει την άνοδο με τρεις ομάδες της Α’ Εθνικής (Εθνικό, Απόλλωνα Καλαμαριάς και Διαγόρα) και τον 5ο και 6ο της Β’ (Κόρινθο και Βέροια) για δύο θέσεις στην Α’ Εθνική. Μετά από καλές εμφανίσεις, ηττήθηκε στα Γιάννενα στον αποφασιστικό αγώνα με τον Απόλλωνα Καλαμαριάς (0–1) και έμεινε τρίτος, ενώ πρώτος αναδείχτηκε ο Εθνικός. Την ίδια χρονιά στο κύπελλο (1988–89), έφτασε μέχρι τα προημιτελικά της διοργάνωσης, όπου αποκλείστηκε από τον κυπελλούχο Παναθηναϊκό (0–3 στα Ιωάννινα, 1–0 στη Λεωφόρο Αλεξάνδρας με γκολ του Κεραμιδά).
Στην τελευταία αγωνιστική του πρωταθλήματος της Β’ Εθνικής 1989–90, προσπέρασε την έως τότε 3η Καστοριά, η οποία δεν κατάφερε να νικήσει στην έδρα της την αδιάφορη (και υποβιβασμένη) Καλλιθέα, τερματίζοντας 3ος με 40 βαθμούς, εξασφαλίζοντας το εισιτήριο για την επιστροφή του στην Α’ Εθνική, όπου την επόμενη χρονιά (1990–91) κατετάγη στη 18η θέση με 25 βαθμούς και υποβιβάστηκε πάλι.
Την περίοδο 1991–92 κινδύνευσε με υποβιβασμό στην Γ΄ Εθνική, τελικά όμως τερμάτισε στη 14η θέση με 31 βαθμούς και παρέμεινε στην κατηγορία. Το 1992–93 τερμάτισε 10ος με 44 βαθμούς σε τριπλή ισοβαθμία (8ος–10ος), ενώ είχε έναν μηδενισμό στον αγώνα με την Καβάλα και –1 βαθμό, ο οποίος όμως επιστράφηκε. Τη χρονιά αυτήν επιλέχθηκε να εκπροσωπήσει την Ελλάδα στο Βαλκανικό Κύπελλο της επόμενης αγωνιστικής περιόδου.
Το πρωτάθλημα του 1993–94 έμεινε στην ιστορία για το δίδυμο των Σέρβων Μουφ και Μιλόγεβιτς. Ο Ζντένκο Μουφ έκλεισε τη χρονιά με 29 γκολ (2η καλύτερη επίδοση στην ιστορία του ΠΑΣ, μετά τα 33 γκολ του Άλβαρες το 1973) και αποτέλεσε τα αμέσως επόμενα χρόνια, το ίνδαλμα των φιλάθλων του συλλόγου. Στη μεγαλύτερη εκτός έδρας νίκη του ΠΑΣ (0–7 τον Χαραυγιακό) ο Μουφ σκόραρε τρις και ο σύλλογος, αν και τελικά τερμάτισε 5ος με 56 βαθμούς, έκλεισε τη χρονιά με την καλύτερη επίθεση στη Β’ Εθνική (66 γκολ). Στο κύπελλο (1993–94) έφτασε μέχρι την προημιτελική φάση όπου αποκλείστηκε από τον Άρη (2–1 νίκη εντός και ήττα 0–2 εκτός έδρας). Την ίδια χρονιά εκπροσώπησε για 2η φορά την Ελλάδα στο Βαλκανικό Κύπελλο, νικώντας σε διπλούς αγώνες την αλβανική Μπέσα (3–1 στην Αλβανία και 2–0 στα Ιωάννινα) και προκρίθηκε στον τελικό, όπου ηττήθηκε από την τουρκική Σαμσουνσπόρ 0–3 στην έδρα του και 0–2 εκτός.
Ακολούθησε η 8η θέση με 48 βαθμούς στο πρωτάθλημα 1994–95, ενώ την επόμενη χρονιά (1995–96) κατετάγη 12ος με 46 βαθμούς. Την περίοδο 1996–97 τερμάτισε στη 16η θέση με 28 βαθμούς και υποβιβάστηκε για πρώτη φορά στην ιστορία του στην Γ’ Εθνική. Αιτία ήταν τα χρόνια διοικητικά και οικονομικά προβλήματα του συλλόγου που γιγαντώθηκαν. Η κακή πορεία και ο υποβιβασμός ώθησαν τις καταστάσεις για διοικητικές αλλαγές που έφεραν μια γρήγορη παροδική άνοδο.
1997–2004: Η επιστροφή και η νέα κρίση
Στο πρωτάθλημα 2000–01 ο ΠΑΣ τερμάτισε 13ος και υποχρεώθηκε να δώσει αγώνες μπαράζ για την παραμονή στην κατηγορία στη Ρόδο απέναντι στον ΟΦΗ, με αποτέλεσμα να υποβιβαστεί στη Β΄ Εθνική (0–1, 0–2 στη Ρόδο και 2–0 στα Γιάννενα). Τα μπαράζ σημαδεύτηκαν από επεισόδια και τον σοβαρό τραυματισμό φιλάθλων.
Κατόπιν ακολούθησε μια περίοδος κρίσης, καθώς στο πρωτάθλημα 2002–03 παρότι τερμάτισε 14ος, θέση που του εξασφάλιζε τη συμμετοχή στα μπαράζ για τη σωτηρία, τιμωρήθηκε με αφαίρεση 90 βαθμών για χρέη προς παλιούς ποδοσφαιριστές του, απόφαση που οδήγησε τον σύλλογο στη Β΄ Εθνική.
Την επόμενη περίοδο (2003–04) τερμάτισε 14ος στο πρωτάθλημα της Β΄ Εθνικής και σε αγώνα μπαράζ για την παραμονή με τον Ηλυσιακό ηττήθηκε 3–1 και υποβιβάστηκε στην Γ΄ Εθνική. Ο τότε πρόεδρος Μάνθος Κολέμπας αποχώρησε και την ηγεσία της ομάδας ανέλαβε ο δικηγόρος Αλέξης Κούγιας. Ο σύλλογος νομικά από ΠΑΕ μετατράπηκε σε ΤΑΠ, μια μορφή ημιεπαγγελματικής λειτουργίας.
2004–2010: Στα ημιτελικά του Κυπέλλου Ελλάδας
Ο ΠΑΣ τερμάτισε δεύτερος στον Βόρειο Όμιλο της Γ΄ Εθνικής το 2004–05, ωστόσο δεν προβιβάστηκε λόγω του κανονισμού που προέβλεπε να παίρνει το εισιτήριο για την άνοδο στη Β΄ Εθνική ο καλύτερος 2ος από τους δύο ομίλους της κατηγορίας.
Την περίοδο 2005–06 ο σύλλογος έφτασε ένα βήμα πριν τον υποβιβασμό στην Δ’ Εθνική με την αφαίρεση βαθμών του μετά το τέλος του πρωταθλήματος, τελικά όμως κάτι τέτοιο δεν έγινε και πήρε την άνοδο στη Β’ Εθνική έχοντας τερματίσει 2ος σε ισοβαθμία με τον 1ο Αγροτικό Αστέρα, ενώ παράλληλα με την άνοδο στη δεύτερη κατηγορία δημιουργήθηκε επισήμως η ΠΑΕ ΠΑΣ Γιάννινα 1966.
Με σημαντικές προσθήκες ποδοσφαιριστών ο Άγιαξ της Ηπείρου ξεκίνησε το 2007 με τον τίτλο του φαβορί για την άνοδο στη Σούπερ Λίγκα, τελικά όμως στο τέλος της περιόδου τερμάτισε 4ος μετά από μια σχετικά μέτρια πορεία.
Μετά την αποτυχία της ομάδας να μην ανέβει στην Α’ Εθνική και έπειτα από εντάσεις ο μεγαλομέτοχος Αλέξης Κούγιας αποφάσισε να αποχωρήσει από την ομάδα. Στις 3 Ιουλίου 2008 ήρθε σε συμφωνία με τον Γιώργο Χριστοβασίλη για την πώληση της ΠΑΕ και μετά από μια χρονοβόρα διαδικασία που ακολούθησε το 87% των μετοχών της ΠΑΕ ΠΑΣ Γιάννινα 1966 άλλαξε ιδιοκτήτη. Την περίοδο 2008–09 τερμάτισε στη 2η θέση της Β΄ Εθνικής, πίσω από τον Ατρόμητο Αθηνών, έχοντας την καλύτερη επίθεση με 70 γκολ, εξασφαλίζοντας την άνοδο στην πρώτη κατηγορία.
Η παρουσία της ομάδας στη μεγάλη κατηγορία υπήρξε όμως σύντομη, καθώς την περίοδο 2009–10 υποβιβάστηκε στη Β΄ Εθνική. Στο κύπελλο ωστόσο ισοφάρισε το ρεκόρ της φθάνοντας στα ημιτελικά του θεσμού, έχοντας αποκλείσει μεταξύ άλλων τον δεύτερο στην τελική βαθμολογία της Σούπερ Λίγκα, ΠΑΟΚ με 4–0 στο Στάδιο Ζωσιμάδων (μονός αγώνας), αποκλείστηκε όμως από τον μετέπειτα νταμπλούχο Παναθηναϊκό.
2010–2017: Ο δρόμος για την Ευρώπη
Την επόμενη χρονιά (2010–11) η ομάδα επέστρεψε στη μεγάλη κατηγορία έχοντας την καλύτερη επίθεση και την καλύτερη άμυνα, αλλά χάνοντας την πρώτη θέση την τελευταία αγωνιστική από τον Παναιτωλικό.
Την περίοδο 2011–12 τερμάτισε στην 8η θέση της πρώτης εθνικής, παραμένοντας στην κατηγορία και βάζοντας παράλληλα τέλος σε ένα αρνητικό σερί άμεσων υποβιβασμών. Την επόμενη περίοδο (2012–13) κατάφερε να φτάσει μέχρι την 5η θέση, ισοφαρίζοντας το ρεκόρ καλύτερης θέσης στο πρωτάθλημα, συμμετέχοντας στη συνέχεια στα πλέι οφ όπου κατέλαβε την 4η θέση του μίνι πρωταθλήματος, αν και ξεκίνησε με 2 νίκες και παρά το γεγονός ότι αγωνιστικά εξασφάλισε τη συμμετοχή του στο Γιουρόπα Λιγκ (2013–14), δεν έλαβε τελικά τη σχετική άδεια από την ΟΥΕΦΑ. Στο πρωτάθλημα του 2013–14 τερμάτισε 11ος, συνεχίζοντας την παρουσία του στην κατηγορία, ενώ την περίοδο 2014–15 τερμάτισε στην έκτη θέση της βαθμολογίας, αποτυγχάνοντας να λάβει μέρος στη διαδικασία των πλέι οφ κι ενώ μέχρι την τελευταία αγωνιστική βρισκόταν στην πέμπτη προνομιούχο θέση. Επιστέγασμα της καλής πορείας ήταν οι διακρίσεις του Γιάννη Πετράκη που ανακηρύχθηκε ως ο καλύτερος προπονητής, του Μάρκου Βελλίδη ως καλύτερος τερματοφύλακας, ο οποίος συμπεριλήφθηκε και στην καλύτερη ενδεκάδα του πρωταθλήματος, και του Χάρη Χαρίση ως ο καλύτερος νέος ποδοσφαιριστής.
Ισλανδικές βουλευτικές εκλογές 2021
Στις 25 Σεπτεμβρίου 2021 διεξήχθησαν βουλευτικές εκλογές στην Ισλανδία, για να εκλεγούν τα 63 μέλη του Ισλανδικού Κοινοβουλίου.
Π.Α.Σ. Γιάννινα (ποδόσφαιρο)
2010–2017: Ο δρόμος για την Ευρώπη
Την επόμενη χρονιά (2015–16) ο ΠΑΣ Γιάννινα τερμάτισε ξανά στην 6η θέση, εξασφαλίζοντας ωστόσο για πρώτη φορά στην ιστορία του τη συμμετοχή του στο Γιουρόπα Λιγκ (2016–17), αντί του 5ου Πανιώνιου, ο οποίος δεν έλαβε τη σχετική άδεια συμμετοχής από την ΟΥΕΦΑ. Ο προπονητής του συλλόγου Γιάννης Πετράκης, ήταν ακόμα μια φορά υποψήφιος για τον τίτλο του καλύτερου προπονητή της χρονιάς.
Η περίοδος 2016–17 ήταν ιστορική για τον σύλλογο, καθώς συμμετείχε για πρώτη φορά στην ιστορία του σε πανευρωπαϊκή διοργάνωση (Γιουρόπα Λιγκ), ενώ στο πρωτάθλημα τερμάτισε στην 9η θέση. Σημαντική στιγμή για τον σύλλογο και την πόλη τη χρονιά αυτή υπήρξε επίσης ο φιλικός αγώνας με τους παλαίμαχους της Μπαρτσελόνα, που πραγματοποιήθηκε στις 18 Νοεμβρίου 2016 στο Στάδιο Ζωσιμάδων, έπειτα από συνεργασία των δύο συλλόγων και της Ύπατης Αρμοστείας του ΟΗΕ για τους πρόσφυγες, με σκοπό να ευαισθητοποιήσει για το εν λόγω θέμα και να προσφέρει οικονομική βοήθεια.
Παρνασσίδα
right|300px|thumb|Η περιοχή της Παρνασσίδας. Η Παρνασσίδα είναι ιστορική περιοχή της Φωκίδας, στο κεντρικό τμήμα της Στερεάς Ελλάδας. Παλαιότερα αποτελούσε ομώνυμη επαρχία, αλλά, αν και δεν υφίσταται πλέον ως διοικητική μονάδα, η περιοχή είναι ακόμα γνωστή με το ιστορικό της όνομα και ταυτίζεται σήμερα με τον «καλλικρατικό» Δήμο Δελφών. Καταλαμβάνει το ανατολικό τμήμα της Φωκίδας, με έκταση 1.122 χμ² και πληθυσμό 28.048 κατοίκους. Συνορεύει δυτικά με την πρώην επαρχία Δωρίδας, βόρεια και βορειοανατολικά με τη Φθιώτιδα και ανατολικά με τη Βοιωτία, ενώ στα νότια βρέχεται από τον Κορινθιακό κόλπο.
Π.Α.Σ. Γιάννινα (ποδόσφαιρο)
2017–2022: Υποβιβασμός και ανοικοδόμηση
Την περίοδο 2017–18 η ομάδα τερμάτισε για δεύτερη συνεχόμενη φορά στην 9η θέση. Στο Κύπελλο Ελλάδος έφθασε μέχρι τα προημιτελικά,όπου και αποκλείστηκε από την ΑΕΛ στην παράταση. Το 2018–19 πραγματοποιώντας μια κακή σεζόν, τερμάτισε στην 14η θέση. Ο ΠΑΣ κατέφυγε στον διαιτητικό δικαστήριο της ΕΠΟ, για να μην γίνει η αναδιάρθρωση που αποφασίστηκε και να μην υποβιβαστεί. Το αίτημα του δεν έγινε δεκτό από το δικαστήριο και υποβιβάστηκε στη Football League. Ο υποβιβασμός έφερε ανακατατάξεις στον σύλλογο. Αποχώρησε ο επί χρόνια προπονητής του ΠΑΣ, Γιάννης Πετράκης. Επίσης αποχώρησαν παίχτες που ήταν χρόνια στην ομάδα, όπως οι Μιχαήλ, Τζημόπουλος, Λίλα, Γιάκος, Βελλίδης. Αποχώρησε και ο Αθανασιάδης που δεν πρόσφερε τα ανάλογα βέβαια με τον Κόντε που αντικατέστησε το προηγούμενο καλοκαίρι. Στη θέση του προπονητή ήρθε ο Αργύρης Γιαννίκης, ένας νέος γερμανοθρεμένος Έλληνας προπονητής. Μαζί με κάποιους παίχτες που παρέμειναν μπήκαν αρκετοί νέοι παίχτες στο ροτέισον της ομάδας όπως οι Λιάσος, Λώλης και Νάουμετς. Επίσης αποχώρησε ο γενικός διευθυντής της ομάδας Δημήτρης Νιαρχάκος. Στη θέση του ανέλαβε η «σημαία» της ομάδας Γιώργος Ντάσιος.
Στο πρωτάθλημα της Σούπερ λιγκ 2 2019-20 ο ΠΑΣ Γιάννινα ήταν σταθερά πρώτος. Το πρωτάθλημα διακόπηκε εξαιτίας της πανδημίας του covid-19 τον Μάρτιο του 2020 και ενώ ο ΠΑΣ Γιάννινα, δύο αγωνιστικές πριν την ολοκλήρωση της κανονικής διάρκειας του πρωταθλήματος, ήταν 7 βαθμούς μπροστά από τον δεύτερο Απόλλωνα Σμύρνης. Στις 22 Ιουνίου 2020 η Ένωση αποφάσισε την οριστική διακοπή του πρωταθλήματος, επικυρώνοντας τη βαθμολογία και ο ΠΑΣ πήρε την άνοδο ως πρώτος με 49 βαθμούς (14 νίκες, 4 ισοπαλίες, 1 ήττα). Τη σεζόν 2020–21 η ομάδα παίζοντας καλό ποδόσφαιρο κατά διαστήματα τερμάτισε στην 8η θέση με 31 βαθμούς και συμμετείχε στα πλέι-αουτ. Τελικά τερμάτισε στην 9η θέση με 35 βαθμούς εξασφαλίζοντας μια άνετη παραμονή στην πρώτη κατηγορία. Στο Κύπελλο Ελλάδος ο ΠΑΣ έφτασε για τρίτη φορά στην ιστορία του στα ημιτελικά, όπου αποκλείστηκε από τον Ολυμπιακό, με ισοπαλία 1–1 εντός και ήττα 1–3 εκτός. Στα προημιτελικά του θεσμού απέκλεισε τον Παναθηναϊκό με 2 νίκες, 2–1 στο Αγρίνιο και 2–1 στη Λεωφόρο. Στο ίδιο διάστημα πέτυχε επί του ίδιου αντιπάλου και τρίτη νίκη στα Γιάννενα για το πρωτάθλημα. Το 2021–22 τερμάτισε στην 6η θέση με 40 βαθμούς και συμμετείχε στα πλέι οφ. Μετά και τη διαδικασία των πλέι οφ ο ΠΑΣ Γιάννινα τερμάτισε στην 6η θέση με 46 βαθμούς, ολοκληρώνοντας μια επιτυχημένη χρονιά.
Στις 6 Ιουλίου 2022 οι βετεράνοι του ΠΑΣ Γιάννινα έδωσαν ένα ιστορικό φιλικό παιχνίδι με τους αντίστοιχους του Άγιαξ στο Ζωσιμάδες. Οι θέσεις του ΠΑΣ Γιάννινα στα μέχρι τώρα πρωταθλήματα:
Οικονομικά και ιδιοκτησιακό
Τελευταίος μεγαλομέτοχος της ΠΑΕ Π.Α.Σ. Γιάννινα ήταν ο Μάνθος Κολέμπας. Με τη διάλυσή της και τη δημιουργία του ΤΑΠ ανέλαβε ο Αλέξης Κούγιας, ο οποίος ήταν και ο πρώτος μεγαλομέτοχος της νέας ΠΑΕ ΠΑΣ Γιάννινα 1966 για τα δυο πρώτα χρόνια. Το καλοκαίρι του 2008 μεταβίβασε το ποσοστό του στον Γιώργο Χριστοβασίλη. Το 10% των μετοχών ανήκει στο ιδρυτικό αθλητικό σωματείο Π.Α.Σ. Γιάννινα, όπως προβλέπει ο νόμος.
Με την αλλαγή ιδιοκτησίας για πιθανά χρέη της νέας ΠΑΕ υπήρξε πρόβλεψη στη συμφωνία μεταβίβασης των μετοχών. Τα επόμενα χρόνια υπήρξαν οικονομικά προβλήματα, ενώ το σημαντικότερο όλων ήταν τα χρέη προς την εφορία, για τα οποία η ΠΑΕ μπήκε σε ρύθμιση, με αποτέλεσμα να μην μπορεί να πραγματοποιήσει μεταγραφές ποδοσφαιριστών άνω των 23 ετών, αλλά και να συμμετάσχει στις ευρωπαϊκές διοργανώσεις.
Τα έσοδα από τη συμμετοχή στη Super League αλλά και τις πωλήσεις ποδοσφαιριστών (Οικονόμου, Κολοβέτσιος, Χαρίσης, Κοροβέσης, Βελλίδης),  είχαν τελικά ως αποτέλεσμα να καταφέρει ο σύλλογος τον Απρίλιο του 2016 να εξασφαλίσει τη σχετική άδεια και να μπορεί πλέον να πραγματοποιήσει μεταγραφές. Τον Μάιο του 2017 ο Π.Α.Σ. Γιάννινα εξασφάλισε για ακόμα μια φορά την άδεια από την ΕΠΟ δείχνοντας ότι βαδίζει σε καλό δρόμο. Τα επόμενα χρόνια ο ΠΑΣ Γιάννινα συνέχισε σε μια σφιχτή οικονομική πολιτική όσον αφορά το ρόστερ ενώ σε κάθε ευκαιρία πουλούσε παίχτες με κορυφαίες στιγμές τις πωλήσεις Μαυροπάνου,Περέα.
Χρώματα και έμβλημα
Τα χρώματα της ομάδας είναι το μπλε και το λευκό. Η ιστορική φανέλα είναι η λευκή με την παχιά μπλε κάθετη γραμμή στην αριστερή της πλευρά, παρόμοια με την ιστορική φανέλα του Άγιαξ.
Το σύμβολό του ΠΑΣ Γιάννινα είναι ο ταύρος μέσα σε στεφάνι βελανιδιάς. Εντός υπάρχει η φράση "ΑΠΕΙΡΩΤΑΝ" (των Ηπειρωτών), όπως εμφανίζεται σε αρχαίο νόμισμα του κοινού των Ηπειρωτών (232–167 π.Χ.).
Έδρα – Εγκαταστάσεις
Η έδρα του ΠΑΣ Γιάννινα είναι το Εθνικό Στάδιο Ζωσιμάδων στα Ιωάννινα. Η χωρητικότητα του είναι 7.652 καθήμενοι θεατές και η ονομασία του προέρχεται από τους Ηπειρώτες εθνικούς ευεργέτες αδελφούς Ζωσιμά.
To στάδιο έχει δύο σκεπαστές εξέδρες και δύο πέταλα. Βρίσκεται στο κέντρο της πόλης των Ιωαννίνων, στην οδό Φώτη Τζαβέλλα.
Το ρεκόρ προσέλευσης στο γήπεδο είναι 14.557 θεατές στον αγώνα ΠΑΣ Γιάννινα - Ολυμπιακός την αγωνιστική περίοδο 1974–75.
Τα γραφεία και οι προπονητικές εγκαταστάσεις της ομάδος βρίσκονται από το 2004 στο Πανηπειρωτικό Εθνικό Αθλητικό Κέντρο Ιωαννίνων (ΠΕΑΚΙ), στην περιοχή της Ανατολής. Στις εγκαταστάσεις μεταξύ άλλων βρίσκονται 3 γήπεδα ποδοσφαίρου, ενώ υπάρχουν και 500 θέσεις στάθμευσης (πάρκινγκ).
Προσέλευση – Εισιτήρια
Η ομάδα είναι ιδιαίτερα γνωστή για τους «πιστούς» υποστηρικτές της που την υποστηρίζουν και την ακολουθούν παντού. Το γεγονός αυτό επιδρά στην ομάδα και φαίνεται με μεγάλο μέσο όρο εισιτηρίων και ιστορικά δυνατή έδρα (132 νίκες, 69 ισοπαλίες, 41 ήττες στην Α’ Εθνική). Το χαρακτηριστικότερο παράδειγμα είναι η συντήρηση του αριθμού θεατών στο γήπεδο στα δύσκολα χρόνια της Γ’ Εθνικής αλλά και αρκετές πρωτιές σε μέσο όρο εισιτηρίων επαρχιακών ομάδων πανελλαδικά.
Μετά τις αλλαγές στα διοικητικά το 1997 και τα επόμενα χρόνια έγινε μια μεγάλη συγκέντρωση του κόσμου. Κορυφαίες στιγμές τα ματς με Καλλιθέα και Καλαμάτα στο τέλος της σεζόν 1998-99. Μεγάλες στιγμές υπήρξαν και την επόμενη χρονιά με αποκορύφωμα τα δυο μπαράζ στη Νέα Φιλαδέλφεια με Πανσερραϊκό και Αιγάλεω (πάνω από 8.000 κόσμος). Ο φίλαθλος κόσμος παραμένει κοντά στην ομάδα και ταξιδεύει σε πολλές έδρες και πόλεις στην Ελλάδα. Κορυφαίες στιγμές είναι με την Παναχαϊκή στην Πάτρα αλλά και τα δυο μπαράζ στη Ρόδο με τον ΌΦΗ.
Υπήρξαν διαμαρτυρίες για την τιμωρία της ομάδας με -90 βαθμούς και τον υποβιβασμό της. Τα οικονομικά προβλήματα είναι μεγάλα και υπήρξε κίνδυνος να μην κατέβει η ομάδα στη Β’ Εθνική την περίοδο 2003-04. Τελικά μετά από τηλεμαραθώνιο συγκεντρώθηκαν λεφτά και ο ΠΑΣ Γιάννινα κατέβηκε στο πρωτάθλημα. Αρκετοί φίλαθλοι ταξίδεψαν στο μπαράζ του Πύργου στο τέλος της χρονιάς παρότι οι ελπίδες ήταν μηδαμινές εξαιτίας των προβλημάτων που υπήρχαν όλη τη χρονιά.
Ο κόσμος ακολουθεί την ομάδα και στην Γ’ Εθνική αλλά και στη Β’ Εθνική. Στην Κομοτηνή υπήρξε ρεκόρ εισιτηρίων (4.100 εισιτήρια). Άλλες καλές στιγμές της περιόδου ήταν ο ημιτελικός κυπέλλου στη Λάρισα (600 άτομα) και στην Καισαριανή (1.000 άτομα).
Η ομάδα την ποδοσφαιρική περίοδο 2009-10 στη Super League είχε 4.410 εισιτήρια ανά αγώνα, επίδοση που την έφερε στην 6η θέση πανελλαδικά (πίσω από τις ομάδες του λεγόμενου ΠΟΚ, τον ΠΑΟΚ και τον Άρη) και στην 1η θέση σε πληρότητα γηπέδου με ποσοστό 63%. Το 2011-12 βγήκε 7ος στα εισιτήρια με μέσο όρο 3.063 εισιτήρια και συνολικά 45.946 εισιτήρια. Την επόμενη χρονιά βγήκε 8ος με μέσο όρο 2.154 εισιτήρια και συνολικά 38.775 εισιτήρια. Το 2013-14 βγήκε 7ος με μέσο όρο 2.070 εισιτήρια και συνολικά 35.197 εισιτήρια. Το 2014-15 βγήκε ξανά 7ος με μέσο όρο 1.670 εισιτήρια και σύνολο 26.723 εισιτήρια. Το 2015-16 βγήκε ξανά 7ος αλλά αυτήν τη φορά υπήρξε αύξηση στην προσέλευση. Ο μέσος όρος ήταν 2.128 εισιτήρια και συνολικά 31.921 εισιτήρια. Το 2016-17 βγήκε ξανά 7ος με μια μικρή αύξηση. Ο μέσος όρος ήταν 2.243 εισιτήρια και συνολικά 33.648 εισιτήρια. Σημαντική ήταν η παρουσία του κόσμου και στα τέσσερα ευρωπαϊκά παιχνίδια της ομάδας. Το 2017-18 συνέχισε στην 7η θέση με 34.592 εισιτήρια και 2.306 εισιτήρια μέσο όρο. Τo 2018-19 παρά την κακή πορεία του ΠΑΣ, υπήρξε μια μικρή αύξηση στα εισιτήρια. Ο ΠΑΣ τερμάτισε ξανά 7ος με 40.154 εισιτήρια και 2.677 εισιτήρια μέσο όρο ανά αγώνα. Τη σεζόν 2020-21 δεν υπήρξε κόσμος στα γήπεδα εξαιτίας των μέτρων που λήφθηκαν για την πανδημία του covid-19.Την σεζόν 2021-22 και με την επιστροφή του κόσμου στα γήπεδα ο ΠΑΣ Γιάννινα έκοψε 27.388 εισιτήρια με μέσο όρο 1.522 εισιτήρια ανά αγώνα. Για ακόμα μια χρονιά ήταν 7ος στην σχετική λίστα.
Αντιπαλότητα
Ο ΠΑΣ Γιάννινα δεν έχει ιστορικό μεγάλων αντιπαλοτήτων με ομάδες. Αναλόγως την εποχή, η κύρια αντιπαλότητα άλλαζε. Στα πρώτα χρόνια του ΠΑΣ πολύ σημαντικό ήταν το τοπικό ηπειρώτικο ντέρμπι με την Αναγέννηση Άρτας.
Απογοήτευση στους φιλάθλους του ΠΑΣ άφησε ο πρώτος υποβιβασμός στο μπαράζ της Λάρισας (1984) από τον Πανιώνιο, με τους οπαδούς να ακολουθούν κατά χιλιάδες την ομάδα στη θεσσαλική πόλη. Στις δεκαετίες του ’80 και του ’90 υπήρξε μια αντιπαλότητα με την άλλη μεγάλη περιφερειακή δύναμη, την ΑΕΛ.
Οι προηγούμενες αντιπαλότητες όμως επισκιάστηκαν από τα γεγονότα του μπαράζ της Ρόδου το 2001, όπου εκτός του υποβιβασμού υπήρξαν και φαινόμενα βίας με τους φιλάθλους του ΟΦΗ. Τα παιχνίδια που ήταν προγραμματισμένα με γηπεδούχο τον ΟΦΗ δεν έγιναν στο Ηράκλειο λόγω επεισοδίων σε προηγούμενο αγώνα με την Παναχαϊκή. Από τότε συντηρείται και διαδίδεται μια αντιπαλότητα με τον κρητικό σύλλογο ως και τις μέρες μας. .
Κόντρα υπήρξε και με τους φιλάθλους τού Παναιτωλικού το 1997 όταν εισέβαλαν στον αγωνιστικό χώρο κατά τη διάρκεια του ημιχρόνου. Το ίδιο σκηνικό επαναλήφθηκε το 2011 κατά την είσοδο των φιλάθλων του ΠΑΣ στο γήπεδο του Αγρινίου.
Ύμνος
Ο ύμνος της ομάδας είναι σε μουσική, στίχους και ερμηνεία του «αηδονιού της Ηπείρου» Αλέκου Κιτσάκη. Η πρώτη στροφή του έργου είναι η πιο γνωστή:
Β΄ Εθνική Κατηγορία
1973–74, 1984–85, 2001–02, 2019–20
Γ΄ Εθνική Κατηγορία
1997–98
Κύπελλο Ε.Π.Σ. Ηπείρου
Συμμετείχαν τμήματα του ερασιτέχνη (1986–87, 1990–91) και η Κ-20 (2015–16, 2016–17)
Σούπερ καπ Ε.Π.Σ. Ηπείρου
Συμμετείχε η Κ-20
Ποδοσφαιριστές
.
Επιτελεία
Όλοι ελληνικής υπηκοότητας εκτός αν αναφέρεται διαφορετικά
Τμήματα υποδομών
Ο σύλλογος διατηρεί ομάδες σε ηλικιακά επίπεδα Κ-19, Κ-17, τα οποία μετέχουν στα αντίστοιχα πρωταθλήματα υποδομής που διοργανώνει η Σούπερ Λιγκ.
Όλοι είναι ελληνικής υπηκοότητας, εκτός αν αναφέρεται διαφορετικά.
Δομή συλλόγου
Όλοι/ες ελληνικής υπηκοότητας.
Διακεκριμένοι πρώην ποδοσφαιριστές
Μερικοί από τους πιο αξιόλογους πρώην ποδοσφαιριστές του ΠΑΣ (σε παρένθεση συμμετοχές/τέρματα):
Παρνασσίδα
Χαρακτηριστικά
Το έδαφος της Παρνασσίδας είναι κατεξοχήν ορεινό, αλλά η μορφολογία της περιοχής είναι αξιοπρόσεκτη. Η Παρνασσίδα εκτείνεται από τις δυτικές πλαγιές του Παρνασσού μέχρι και τη Γκιώνα, ενώ ανάμεσα στα δύο αυτά πανύψηλα βουνά απλώνεται ο Ελαιώνας της Άμφισσας, ο οποίος αποτελεί τον μεγαλύτερο ελαιώνα της Ελλάδας και καταλήγει στον Κορινθιακό και στον κόλπο της Ιτέας. Οι κάτοικοι ασχολούνται παραδοσιακά με τη γεωργία, ιδιαίτερα με την καλλιέργεια της ελιάς, με την κτηνοτροφία κυρίως στα ορεινά, με την εξόρυξη βωξίτη και την εκμετάλλευση του δασικού πλούτου.
Η Γκιώνα, το υψηλότερο βουνό της νότιας Ελλάδας, αποτελεί το φυσικό σύνορο μεταξύ των δύο φωκικών περιοχών, καθώς το μεγαλύτερο τμήμα της ανήκει στην Παρνασσίδα και από τους δυτικούς πρόποδές της ξεκινά η περιοχή της Δωρίδας, πρώην Επαρχία Δωρίδας και νυν Δήμος Δωρίδος. Η διάλεκτος, ιδιαίτερα στα ορεινά των δύο περιοχών, χαρακτηρίζεται "βαριά" ρουμελιώτικη, απομεινάρι των αρχαίων δωρικών διαλέκτων που ομιλούνταν στην περιοχή της σημερινής Φωκίδας. Σε πολλά ιστορικά αρχεία ιδιαίτερα από την εποχή της Τουρκοκρατίας και της Γερμανικής κατοχής, γίνεται αναφορά σε Λοκρούς (κάτοικοι της Παρνασσίδας) και Δωριείς, αλλά ο διαχωρισμός δεν προσδιορίζει διαφορετικά πολιτισμικά στοιχεία μεταξύ των δύο περιοχών.
Π.Α.Σ. Γιάννινα (ποδόσφαιρο)
Προπονητές
Ο ΠΑΣ Γιάννινα «καταναλώνει» βάσει στατιστικών 2,34 προπονητές το χρόνο, στα 44 χρόνια ζωής του, δηλαδή κάθε θητεία προπονητή στον πάγκο του ΠΑΣ διαρκεί 5,13 μήνες ή 154 ημέρες (στοιχεία 6/2010). Ο Γιάννης Πετράκης είναι ο μακροβιότερος στον πάγκο του ΠΑΣ Γιάννινα έχοντας συμπληρώσει θητεία πεντέμισι χρόνων. Προπονητές που έχουν κλείσει διετία συνεχόμενα στον πάγκο του ΠΑΣ Γιάννινα είναι ο Αντώνης Γεωργιάδης (2 φορές) και ο Γκόμεζ Ντε Φαρία.Στα πιο πρόσφατα χρόνια το κατάφερε και ο Αργύριος Γιαννίκης που ανέλαβε αμέσως μετά τον Γιάννη Πετράκη.
Ο άνθρωπος που έχει «καθίσει» τις περισσότερες φορές στον πάγκο του ΠΑΣ Γιάννινα είναι ο Νίκος Αναστόπουλος, με 6 θητείες. Στη δεύτερη και τρίτη θέση είναι δυο παλαίμαχοι ποδοσφαιριστές του ΠΑΣ, ο Γιώργος Σιόντης (5 φορές) και ο Βασίλης Παπαχρήστου (4 φορές).
Παρνασσίδα
Ιστορία
Η Παρνασσίδα αποτελεί μία από τις κορυφαίες σε ιστορική σημασία περιοχές της Ελλάδας, από τα αρχαία χρόνια μέχρι και τη νεότερη περίοδο.
Ισλανδικές βουλευτικές εκλογές 2021
Μετά τις εκλογές, τα τρία πρώτα κόμματα, το Κόμμα Ανεξαρτησίας, το Προοδευτικό Κόμμα και το Αριστερό–Πράσινο Κίνημα, ανανέωσαν τη συμφωνία τους για σχηματισμό κυβέρνησης συνεργασίας με Πρωθυπουργό την Κατρίν Γιακομπσντότιρ.
Παρνασσίδα
Ιστορία
Κατά την αρχαιότητα, η περιοχή ήταν διασπασμένη σε διαφορετικά κράτη, στα οποία ζούσαν συγγενικά μεταξύ τους ελληνικά φύλα: οι Δωριείς, οι Λοκροί και οι Φωκείς. Η νότια Παρνασσίδα αποτελούσε το κυρίως τμήμα της Οζολίας Λοκρίδας, με κυρίαρχη πόλη την Άμφισσα και άλλες σημαντικές πόλεις τη Μυωνία (σημερινή Αγία Ευθυμία) και την Οιάνθη ή Οιάνθεια (σημερινό Γαλαξείδι). Η ανατολική Παρνασσίδα αποτελούσε τμήμα της αρχαίας Φωκίδας, με σημείο αναφοράς τους Δελφούς, όπου βρισκόταν το σημαντικότερο μαντείο της αρχαιότητας, και άλλες σημαντικές πόλεις την Κρίσα (σημερινό Χρισσό) και την Κίρρα. Στα βόρεια εδάφη της Παρνασσίδας υπήρχε η αρχαία Δωρίδα, η οποία δεν πρέπει να συγχέεται με τη σημερινή Δωρίδα της δυτικής Φωκίδας. Στη βόρεια Παρνασσίδα εγκαταστάθηκαν οι Δωριείς κατά τη λεγόμενη Κάθοδο των Δωριέων, όπου ίδρυσαν τη μητρόπολή τους, για να εξαπλωθούν στη συνέχεια σε ολόκληρη την Παρνασσίδα και να περάσουν στην Πελοπόννησο, φτάνοντας μέχρι την Κρήτη.
Κατά την Τουρκοκρατία, η περιοχή δοκιμάστηκε από τη μανία των κατακτητών και στο έδαφός της εκτυλίχθηκαν πολλές μάχες μεταξύ Ελλήνων και Τούρκων. Υπήρξε από τις πρώτες περιοχές που ξεσηκώθηκαν στην Ελληνική Επανάσταση του 1821, ενώ η Άμφισσα (τα Σάλωνα της περιόδου εκείνης) ήταν η πρώτη πόλη της Ρούμελης που απελευθερώθηκε.
Ισλανδικές βουλευτικές εκλογές 2021
Εκλογικό σύστημα
Σύμφωνα με το Ισλανδικό Σύνταγμα τα 63 μέλη του Αλθίνγκι (Ισλανδικό κοινοβούλιο) εκλέγονται με δημοκρατικές, άμεσες εκλογές, με μυστική και καθολική ψηφοφορία, για τετραετή θητεία, ως εξής:
Παρνασσίδα
Ιστορία
Στην Παρνασσίδα υπάρχει επίσης η Γραβιά όπου στην οποία διεξήχθη η θρυλική Μάχη στο Χάνι της Γραβιάς στις 8ης Μαΐου 1821. Εκεί ο Οδυσσέας Ανδρούτσος με μόλις 120 άνδρες νίκησε τον στρατό των 9.000 ανδρών του Ομέρ Βρυώνη, αναγκάζοντας τον τουρκικό στρατό να διακόψει την επέλασή του προς την Άμφισσα.
Ισλανδικές βουλευτικές εκλογές 2021
Εκλογικό σύστημα
Δικαίωμα ψήφου έχουν όλοι οι πολίτες της Ισλανδίας, ηλικίας άνω των 18 ετών. Στην ψηφοφορία οι εκλογείς λαμβάνουν ψηφοδέλτια με τους υποψήφιους των πολιτικών κομμάτων. Οι εκλογείς μπορούν να ψηφίσουν όλη τη λίστα υποψηφίων ενός κόμματος, ή να αριθμήσουν τους υποψήφιους ενός κόμματος με σειρά προτίμησης, ή να διαγράψουν εντελώς έναν υποψήφιο του κόμματος. Η κατανομή των εδρών γίνεται με μία μέθοδο σαν τη Ντ'Οντ.
Παρνασσίδα
Ιστορία
Κατά τη διάρκεια της Γερμανικής κατοχής πολλά χωριά της Παρνασσίδας καταστράφηκαν από τους Γερμανούς και Ιταλούς κατακτητές, λόγω της ισχυρής αντίστασης που προέβαλλαν, θρηνώντας πολλά θύματα. Είναι χαρακτηριστικό ότι τα περισσότερα από τα αναγνωρισμένα ως Μαρτυρικά χωριά της περιοχής της Στερεάς Ελλάδας βρίσκονται στην Παρνασσίδα και είναι η Αγία Ευθυμία, η Βουνιχώρα, ο Επτάλοφος, η Καλοσκοπή, η Λιλαία και το Προσήλιο.
Ισλανδικές βουλευτικές εκλογές 2021
Παραπομπές
Κατηγορία:Εκλογές στην Ισλανδία Κατηγορία:Εκλογές του 2021
Παρνασσίδα
Αξιοθέατα
Η πιο διάσημη τοποθεσία της Παρνασσίδας είναι αναμφισβήτητα η περιοχή των Δελφών, όπου τουρίστες από ολόκληρο τον κόσμο επισκέπτονται τον αρχαιολογικό χώρο, ο οποίος έχει χαρακτηριστεί ως Μνημείο Παγκόσμιας Κληρονομιάς, όπως επίσης και το Αρχαιολογικό Μουσείο Δελφών. Στην περιοχή υπάρχει επίσης η αρχαία Κασταλία πηγή και οι Φαιδριάδες πέτρες, τόπος εκτελέσεως των βέβηλων του Μαντείου των Δελφών. Εντυπωσιακή είναι η πανοραμική θέα που προσφέρει η τοποθεσία των Δελφών προς τον Κορινθιακό, τον Ελαιώνα της Άμφισσας, τη Γκιώνα και τη χαράδρα μεταξύ του Παρνασσού και της Κίρφης.
Στην Άμφισσα, πρωτεύουσα της Φωκίδας, δεσπόζει το επιβλητικό Κάστρο των Σαλώνων, το οποίο αποτελούσε την αρχαία ακρόπολη της πόλης και σε αυτό σώζονται ερείπια της αρχαιότητας, αλλά και μεταγενέστερες ελληνιστικές, βυζαντινές και φράγκικες προσθήκες. Στην πόλη τοποθετείται επίσης το Αρχαιολογικό Μουσείο Άμφισσας, όπου διασώζονται αρχαιολογικά ευρήματα από ολόκληρη τη Φωκίδα, ενώ από τις παρυφές της πόλης και μέχρι την παραλία εξαπλώνεται ο πανάρχαιος Ελαιώνας της Άμφισσας, ο οποίος καταλαμβάνει ολόκληρο το Κρισσαίο πεδίο.
Ονομαστό είναι επίσης το Γαλαξείδι για την γραφικότητά του και τα αρχοντικά που διατηρούνται έως σήμερα στην άλλοτε σπουδαία ναυτική πολιτεία, ενώ στα βόρεια της Παρνασσίδας διατηρείται το Χάνι της Γραβιάς. Δημοφιλείς προορισμοί για τους φυσιολάτρεις αποτελούν τα όρη Γκιώνα και Παρνασσός, γνωστά για το αλπικό τους τοπίο και την πλούσια φυσική τους ομορφιά, ενώ ιδιαίτερο χρώμα προσθέτουν τα γραφικά χωριά στις πλαγιές των δύο βουνών, σε μερικά από τα οποία διασώζονται ερείπια της αρχαιότητας όπως στην Αγία Ευθυμία, τη Λιλαία, το Πολύδροσο, το Χρισσό, αλλά και την παραθαλάσσια Κίρρα.
Πηγές
Βιβλιογραφία Εξωτερικοί σύνδεσμοι
Κατηγορία:Ιστορικές περιοχές της Ελλάδας Κατηγορία:Στερεά Ελλάδα Κατηγορία:Νομός Φωκίδας
Π.Α.Σ. Γιάννινα (ποδόσφαιρο)
Προπονητές
Όλες οι θητείες προπονητών στον ΠΑΣ Γιάννινα αναλυτικά (κάποιοι από αυτούς ήταν υπηρεσιακοί):
Διοίκηση
Οι διατελέσαντες πρόεδροι στην ιστορία του συλλόγου:
Εξωτερικοί σύνδεσμοι
Κατηγορία:Π.Α.Σ. Γιάννινα (ποδόσφαιρο) Κατηγορία:Αθλητικοί σύλλογοι Ιωαννίνων Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1966
Μαρίνος Κοντάρας (ταινία)
Το Μαρίνος Κοντάρας (ή Ο Κουρσάρος του Αιγαίου) είναι μία ελληνική κινηματογραφική ταινία του 1948, σε παραγωγή Νόβακ Φιλμ και σε σκηνοθεσία Γιώργου Τζαβέλλα. Το σενάριο της ταινίας διασκευάστηκε από τον Γιώργο Τζαβέλλα από το ομότιτλο διήγημα του Αργύρη Εφταλιώτη. Πρωταγωνιστούν οι ηθοποιοί: Μάνος Κατράκης, Βασίλης Διαμαντόπουλος, Πέτρος Γιαννάκος και Μπίλλυ Κωνσταντοπούλου.
Πλοκή
Ο πειρατής του Αιγαίου Μαρίνος Κοντάρας (Μάνος Κατράκης) ερωτεύεται τη Λεμονή (Μπίλλυ Κωνσταντοπούλου) και αποφασίζει να την κλέψει. Εκείνη συμφωνεί να τον ακολουθήσει υπό τον όρο ότι θα απαρνηθεί για χάρη της τη θάλασσα και την παράνομη ζωή του πειρατή. Εκείνος δέχεται και συμφιλιώνεται με τους διώκτες του, ανάμεσα στους οποίους είναι ο Γρηγόρης, ο αδερφός της Λεμονής (Βασίλης Διαμαντόπουλος).
Παραγωγή και παραλειπόμενα
Τη φωνή του πρωταγωνιστή ντουμπλάρει ο Βύρων Πάλλης. Η ταινία Μαρίνος Κοντάρας είναι η πρώτη ελληνική κινηματογραφική παραγωγή με θέμα την πειρατεία. Ο Μπάμπης Ακτσόγλου γράφει για την ταινία:"Με εξαίρεση το κούρσεμα εντός ανταγωνιστικού πλοίου κοντραμπαντιέρηδων (σκηνή που υστερεί σκηνοθετικά, αλλά και σε θέαμα, σε σχέση με τις χολιγουντιανές θαλασσινές περιπέτειες της εποχής), τα υπόλοιπα ηρωικά κατορθώματα του Μαρίνου Κοντάρα επιτελούνται εκτός οθόνης. Ο θεατής τα πληροφορείται διά στόματος ενός αφηγητή, πάλαι ποτέ συντρόφου του πειρατή και νυν καντηλανάφτη. Η δράση τρενάρει υπερβολικά κάποιες στιγμές, με τα απανωτά πηγαινέλα σε νησιώτικες ταβέρνες και σοκάκια, η καταδίωξη του Μαρίνου Κοντάρα από τον αδελφό της Λεμονής υστερεί σε ρυθμό και, γενικά, ο Τζαβέλλας δε δείχνει να νιώθει άνετος μ' αυτό το είδος του επικού κινηματογράφου (ένα είδος, στο οποίο ποτέ δεν διέπρεψε ο ελληνικός κινηματογράφος, παρά τις κάποιες φιλότιμες προσπάθειες)."Η ταινία, που έκανε πρεμιέρα στις 15 Μαρτίου 1948, συμμετείχε το 1949 στο Φεστιβάλ Κνοκ λε Ζουτ στο Βέλγιο, αποτελώντας την πρώτη ελληνική ταινία με συμμετοχή σε ξένο φεστιβάλ.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1948 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές ταινίες δράσης Κατηγορία:Ελληνικές αισθηματικές ταινίες Κατηγορία:Ταινίες σε σκηνοθεσία Γιώργου Τζαβέλλα Κατηγορία:Ταινίες σε σενάριο Γιώργου Τζαβέλλα Κατηγορία:Ταινίες βασισμένες σε ελληνικά μυθιστορήματα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Νόβακ Φιλμ Κατηγορία:Ελληνικές ασπρόμαυρες ταινίες Κατηγορία:Ελληνικές ιστορικές ταινίες
Δροσόφιλα
Η Δροσόφιλα (Drosophila) είναι γένος δίπτερων εντόμων της οικογένειας Drosophilidae (Δροσοφιλίδες) που αποκαλούνται συχνά και φρουτόμυγες (αγγλ. fruit fly) ή ξιδόμυγες (αγγλ. vinegar fly).Η ορολογία ''Drosophila ετυμολογικά προέρχεται από τις λέξεις δρόσος (λατ. drósos) και φίλος (λατ. phílos). Πρόκειται για έντομα μικρού μεγέθους, με χρώμα σώματος που ποικίλει μεταξύ κίτρινου και καφέ, έχουν μάτια κόκκινα (αποτελούνται από πολλά οματίδια) και φέρουν 3 ζεύγη ποδιών. Τρέφονται με φρούτα, χυμούς φρούτων, διάφορα είδη μανιταριών ενώ κάποια είδη είναι παράσιτα. Εντοπίζονται σε πολλά διαφορετικά ενδιαιτήματα (έρημος, τροπικά δάση, αστικές περιοχές, αλπικά τοπία, κα).'' Έχουν αναγνωριστεί και ταυτοποιηθεί 1.600 είδη του γένους.
Φέρουν διαμερισματοποιημένο σώμα σε κεφαλή, θώρακα και κοιλιά (τυπική οργάνωση όλων των εντόμων). Ο κύκλος της ζωής τους χαρακτηρίζεται από το φαινόμενο της μεταμόρφωσης. Η πρώιμη ανάπτυξη πραγματοποιείται μέσα στο αυγό. Μετά την εκκόλαψη, ανάλογα με το αναπτυξιακό στάδιο, το νεαρό άτομο αλλάζει συνεχώς, μέχρι να πάρει την τελική μορφή που χαρακτηρίζει το ενήλικο στάδιο.
Το πιο γνωστό είδος Δροσόφιλας, είναι η Drosophila melanogaster. Ακολουθεί την ολομετάβολη  μεταμόρφωση. Τρέφεται κυρίως με ώριμα φρούτα. Χρησιμοποιείται ευρέως στην γενετική και αναπτυξιακή βιολογία, ως πρότυπος οργανισμός εργαλείο, λόγω των παρακάτω χαρακτηριστικών.
Το είδος ''Drosophila suzukii προκαλεί σοβαρά προβλήματα σε πολλά είδη φρούτων όπως μήλα, αχλάδια, κεράσια κα. Σε αντίθεση με τα υπόλοιπα είδη δροσόφιλας, γεννάει και εναποθέτει τα αυγά σε υγιείς καρπούς (όχι σε καρπούς που βρίσκονται ήδη στο στάδιο της αποσύνθεσης). Τα πρώτα συμπτώματα είναι ο μεταχρωματισμός του καρπού καθώς και η ύπαρξη ενός μικρού βαθουλώματος στην επιφάνεια του. Σε επόμενο στάδιο, ο καρπός προσβάλλεται από μύκητες και βακτήρια, με αποτέλεσμα τη σήψη του καρπού και την πτώση του από το φυτό. Συνιστάται δολωματικός ψεκασμός καθώς και κατάλληλο κλάδεμα, ως προληπτική αντιμετώπιση του εντόμου.''
Άλλα σημαντικά είδη του γένους Drosophila είναι: Drosophila virilis, Drosophila montana, Drosophila mojavensis, Drosophila erecta κα.
Εξωτερικοί σύνδεσμοι
Κατηγορία:Δίπτερα
Λεκανοπέδιο Αττικής
Το Λεκανοπέδιο Αττικής, γνωστό και ως Λεκανοπέδιο Αθηνών ή Αθηναϊκό Πεδίο, είναι ο γεωγραφικός χώρος στο κέντρο της Αττικής, εντός του οποίου έχει αναπτυχθεί το πολεοδομικό συγκρότημα Αθηνών–Πειραιώς και όπου αποτελεί την πιο πυκνοκατοικημένη περιοχή της Ελλάδας.
Περιβάλλεται ημικυκλικά από τα όρη Αιγάλεω (Δ), Ποικίλο (Δ-ΒΔ), Πάρνηθα (Β), Πεντέλη (ΒΑ) και Υμηττό (Α), ενώ στα νότια βρέχεται από το Σαρωνικό κόλπο.
Μεγαλύτερος ποταμός της περιοχής είναι ο Κηφισός, με μήκος 27 χιλιομέτρων, ο οποίος πηγάζει από την Πάρνηθα και την Πεντέλη, διαρέει το λεκανοπέδιο με κατεύθυνση από βορρά προς νότο και εκβάλλει στον Φαληρικό όρμο στον Σαρωνικό. Το μεγαλύτερο τμήμα της διαδρομής του ποταμού έχει διαμορφωθεί από τα μέσα του 20ού αιώνα σε ανοικτό αγωγό, ο οποίος αργότερα καλύφθηκε από τον Εθνικό Αυτοκινητόδρομο Α1 και συγκεκριμένα το τμήμα που είναι γνωστό ως Λεωφόρος Κηφισού. Εντός του λεκανοπεδίου υπάρχουν και λόφοι, άλλοι μικροί άλλοι μεγαλύτεροι.
Ιστορία
Ξεκινώντας από τα πρώτα χρόνια μετά το Β΄ Παγκόσμιο Πόλεμο, η αστυφιλία και η άναρχη οικοδόμηση εξαφάνισαν τα όρια ανάμεσα στις επιμέρους οικοδομικές ζώνες, δίνοντας στο λεκανοπέδιο τη μορφή ενός συμπαγούς οικοδομικού συγκροτήματος. Οι ελεύθεροι χώροι που επιβίωσαν είναι περιορισμένοι, ενώ τα τρία μεγάλα περιαστικά δάση (Πάρνηθας, Υμηττού και Πεντέλης) υφίστανται συνεχή συρρίκνωση εξαιτίας πυρκαγιών ή οικοπεδοποίησης. Ολική οικοδόμηση γνώρισαν επίσης, καλλιεργήσιμες εκτάσεις που παλαιότερα κάλυπταν μεγάλο τμήμα του εδάφους.
Σπυρίδων Καλογερόπουλος
Ο Σπυρίδων Καλογερόπουλος (1790 – 7 Ιανουαρίου 1864) ήταν Έλληνας πολιτικός γιατρός στο επάγγελμα.
Βιογραφικά στοιχεία
Γεννήθηκε στην Κέρκυρα το έτος 1790 περίπου. Σχολείο πήγε στην πατρίδα του και έμαθε τα πρώτα γράμματα. Πήγε στην Κωνσταντινούπολη σε αποστολή με την πρεσβεία, που διαπραγματεύθηκε τη συνθήκη μεταξύ της Ρωσίας και της Υψηλής Πύλης. Αργότερα πήγε στην Ιταλία για να σπουδάσει ιατρική. Απεφοίτησε και επέστρεψε στη Λιβαδειά, όπου εργάστηκε μικρό διάστημα ως γιατρός.
Στα χρόνια της επανάστασης αντιπροσώπευσε τη νέα του πατρίδα στις Εθνοσυνελεύσεις της Επιδαύρου, του Άστρους, της Τροιζήνας και της Ερμιόνης. Το 1826 διορίστηκε μέλος της επιτροπής που διεύθυνε τα διπλωματικά θέματα της Ελλάδας. Στα χρόνια του Καποδίστρια έγινε μέλος του Πανελληνίου και στην Εθνοσυνέλευση της 3ης Σεπτεμβρίου πήγε ως πληρεξούσιος της Καρύστου.
Απο το 1/3/1837 12/8/1838 διετέλεσε δήμαρχος στη Χαλκίδα.
Το 1838 τιμήθηκε με το αξίωμα του συμβούλου της επικρατείας υπό του βασιλιά Όθωνα, μέχρι το 1844, οπότε διορίστηκε γερουσιαστής του βασιλείου.
Απεβίωσε στις 7 Ιανουαρίου 1864.
Πηγές
Κατηγορία:Έλληνες πληρεξούσιοι Κατηγορία:Έλληνες Γερουσιαστές
Οδός Ικτίνου (Θεσσαλονίκη)
Η οδός Ικτίνου είναι ένας πεζόδρομος στο κέντρο της Θεσσαλονίκης. Ξεκινάει από την οδό Μακένζι Κινγκ, στον Ι.Ν. Αγίας Σοφίας και καταλήγει στην οδό Τσιμισκή. Διασταυρώνεται με την οδό Ζεύξιδος, στην οποία είναι συγκεντρωμένα κάποια από τα πιο γνωστά καφέ της Θεσσαλονίκης.
Η Ικτίνου πεζοδρομήθηκε πριν από περίπου 30 χρόνια και αποτελεί έναν από τους πιο δημοφιλείς προορισμούς κυρίως για τους φοιτητές της πόλεις καθώς και για άτομα του. Στον πεζόδρομο επίσης βρίσκεται ο Ι.Ν. του Τιμίου Προδρόμου καθώς και τα σχολεία 41ο Δημοτικό και 2ο Γυμνάσιο Θεσσαλονίκης.
Αναφορές
Ικτίνου
2403 Σούμαβα
Η Σούμαβα (Šumava) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1979 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά της από την τσεχική ονομασία της οροσειράς του Βοημικού Δρυμού.
Φυσικά χαρακτηριστικά
Τα φυσικά χαρακτηριστικά της Σούμαβα είναι άγνωστα.
Εξωτερικοί σύνδεσμοι-πηγές
Σουμαβα
Green Goblin
Ο Green Goblin (ελληνική απόδοση:Γκριν Γκόμπλιν, που στα ελληνικά μεταφράζεται ως Πράσινος Καλικάντζαρος) είναι το ψευδώνυμο αρκετών υπερ-κακών που εμφανίζονται σε αμερικανικά κόμικς που εκδίδονται από την Marvel Comics. Η πρώτος και πιο γνωστός χαρακτήρας που τον ενσάρκωσε είναι ο Νόρμαν Όσμπορν (Norman Osborn), ένας πλούσιος βιομήχανος και ο διευθύνων σύμβουλος της πολυεθνικής εταιρείας Oσκορπ βιοµηχανίες (Oscorp Industries), που δημιουργήθηκε από τους Σταν Λι και Στιβ Ντίυκο, θεωρείται γενικά ως ένας από τους βασικούς εχθρούς του υπερήρωα Spider-Man, μαζί με τον Doctor Octopus και τον Venom. Αρχικά μια εκδήλωση παραφροσύνης που προκλήθηκε από χημικά, άλλοι όπως ο Χάρι Όσμπορν θα έπαιρναν την περσόνα. Ο Green Goblin είναι ένας σούπερ κακός με θέμα εμπνευσμένο απο το Χαλοουίν του οποίου τα όπλα μοιάζουν με νυχτερίδες, φαντάσματα και βόμβες κολοκύθας και στις περισσότερες ενσαρκώσεις χρησιμοποιεί ένα ανεμόπτερο για να πετάξει.
Ο δημοσιογράφος και ιστορικός των κόμικς Μάικ Κόνροϊ γράφει για τον χαρακτήρα: «Από όλους τους ντυμένους κακούς που έχουν ταλαιπωρήσει τον Spider-Man όλα αυτά τα χρόνια, ο πιο ασύλληπτος και τρομακτικός από όλους είναι ο Green Goblin». Ο Green Goblin έχει εμφανιστεί σε πολυάριθμες προσαρμογές μέσων του Spider-Man όλα αυτά τα χρόνια, συμπεριλαμβανομένων ταινιών, τηλεοπτικών σειρών κινουμένων σχεδίων και βιντεοπαιχνιδιών. Ο Νόρμαν και ο Χάρι Όσμπορν ενσαρκώθηκαν από τους Γουίλεμ Νταφόε και Τζέιμς Φράνκο στις ταινίες Spider-Man, Spider-Man 2 και Spider-Man 3 του Σαμ Ρέιμι (2002–2007), και από τους Κρις Κούπερ και Ντέιν Ντιχάν στην ταινία The Amazing Spider-Man 2 (2014). Ο Νταφόε επανέλαβε τον ρόλο του ως Νόρμαν Όσμπορν στην ταινία του Κινηματογραφικού Σύμπαντος της Marvel (MCU) Spider-Man: No Way Home (2021), η οποία χρησιμοποίησε την έννοια του πολυσύμπαντος για να συνδέσει την τριλογία του Ρέιμι με το MCU.
Ιστορικό δημοσίευσης
Σύμφωνα με τον Στιβ Ντίτκο:"Η σύνοψη του Σταν για τον Green Goblin είχε ένα κινηματογραφικό συνεργείο, στην τοποθεσία, να βρει μια αιγυπτιακή σαρκοφάγο . Μέσα ήταν ένας αρχαίος, μυθολογικός δαίμονας, ο Green Goblin. Φυσικά ήρθε στη ζωή. Μόνος μου, άλλαξα τον μυθολογικό δαίμονα του Σταν σε έναν άνθρωπο κακό."Ο Green Goblin έκανε το ντεμπούτο του στο The Amazing Spider-Man #14. Εκείνη την εποχή η ταυτότητά του ήταν άγνωστη, αλλά αποδείχθηκε δημοφιλής και επανεμφανίστηκε σε μεταγενέστερα τεύχη, γεγονός που κατέδειξε τη μυστική του ταυτότητα. Σύμφωνα με τον Stan Lee και Τζον Ρομίτα Σίνιορ, ο οποίος αντικατέστησε τον Ντίτκο ως καλλιτέχνης του τίτλου, ο Λι ήθελε πάντα ο Green Goblin να είναι κάποιος που γνώριζε ο Πίτερ πάρκερ, ενώ ο Ντίτκο ήθελε η πολιτική του ταυτότητα να είναι κάποιος που δεν είχε ακόμη παρουσιαστεί. Ο Λι επεξεργάστηκε:"Ο Στιβ τον ήθελε να αποδειχθεί απλώς ένας χαρακτήρας που δεν είχαμε ξαναδεί. Επειδή, είπε, στην πραγματική ζωή, πολύ συχνά ένας κακός αποδεικνύεται ότι είναι κάποιος που ποτέ δεν γνώριζες. Και ένιωσα ότι αυτό θα ήταν λάθος. Ένιωσα, κατά μία έννοια, ότι θα ήταν σαν να εξαπατούσα τον αναγνώστη. ... εάν είναι κάποιος που δεν ήξερες και δεν είχες δει ποτέ, τότε ποιο ήταν το νόημα να ακολουθήσεις όλες τις ενδείξεις; Νομίζω ότι αυτό απογοητεύει τον αναγνώστη."Ωστόσο, ο Λι προλόγισε αυτή τη δήλωση παραδεχόμενος ότι, λόγω της κακής μνήμης του που δηλώνει ο ίδιος, μπορεί να μπέρδευε το Green Goblin με έναν διαφορετικό χαρακτήρα. Επιπλέον, σε ένα προηγούμενο δοκίμιο είχε πει ότι δεν μπορούσε να θυμηθεί αν ο Νόρμαν Όσμπορν ήταν ο Green Goblin η ιδέα του ή του Ντίτκο. Ο Ντίτκο υποστήριξε ότι ήταν δική του ιδέα, ισχυριζόμενος μάλιστα ότι το είχε αποφασίσει πριν ολοκληρωθεί η πρώτη ιστορία του Green Goblin και ότι ένας χαρακτήρας που σχεδίασε στο φόντο ενός μόνο πάνελ του Amazing Spider-Man #23 επρόκειτο να είναι Νόρμαν Όσμπορν (ο οποίος δεν παρουσιάζεται μέχρι το τεύχος #37).
Ο Ditko έφυγε από τη σειρά με το τεύχος #38, μόλις ένα τεύχος αφότου ο Νόρμαν Όσμπορν παρουσιάστηκε ως ο πατέρας του Χάρι Όσμπορν. Το πρώτο τεύχος χωρίς τον Ντίτκο είδε τον Green Goblin να ξεσκεπάζεται. Ο Τζον Ρομίτα Σίνιορ, ο οποίος αντικατέστησε τον Ντίτκο ως καλλιτέχνης του τίτλου, θυμήθηκε:
Στην ιστορία ορόσημο, " Η Νύχτα που Πέθανε η Γκουέν Στέισι " ( The Amazing Spider-Man #121–122), ο Green Goblin σκοτώνει την Γκουέν Στέισι και αργότερα χάνεται σε μια μάχη ενάντια στον Spider-Man. Ωστόσο, ο συγγραφέας της ιστορίας, ο Γκέρι Κόνγουεϊ, έβαλε τον Χάρι Όσμπορν να υιοθετήσει την ταυτότητα του Green Goblin στη συνέχεια αυτής της ιστορίας, σημειώνοντας αργότερα ότι "δεν είχα ποτέ καμία πρόθεση να απαλλαγώ από το Green Goblin ως έννοια". Το γεγονός ότι ο Χάρι Όσμπορν έγινε ο Green Goblin έτυχε ως επί το πλείστον θετικής υποδοχής, με τους θαυμαστές να παρατηρούν ότι ο Χάρι ήταν πιο απειλητικός από ό,τι ήταν ποτέ ο πατέρας του.
Αρκετοί άλλοι χαρακτήρες θα έπαιρναν την ταυτότητα του Green Goblin και ο συγγραφέας Ρότζερ Στερν εισήγαγε αργότερα τον Hobgoblin για να αντικαταστήσει τον Green Goblin ως τον βασικότερο εχθρό του Spider-Man. Επιπλέον, ένα retcon κατά τη διάρκεια του "Clone Saga" διαπίστωσε ότι ο αρχικός Green Goblin επέζησε από τα γεγονότα του The Amazing Spider-Man #122 και έπαιζε έναν ρόλο πίσω από τα παρασκήνια στις περιπέτειες του Spider-Man από τότε.
Παραπομπές
Κατηγορία:Green Goblin Κατηγορία:Spider-Man Κατηγορία:Χαρακτήρες που δημιουργήθηκαν από τον Στιβ Ντίτκο Κατηγορία:Χαρακτήρες που δημιουργήθηκαν από τον Σταν Λι Κατηγορία:Υπερκακοί της Marvel Comics
Pobeda (airline)
Pobeda Airlines LLC ( Победа, Budget Carrier, LLC) είναι μια ρωσική αεροπορική εταιρεία χαμηλού κόστους και μια εξ ολοκλήρου θυγατρική της Aeroflot. Βασίζεται στον διεθνή αερολιμένα Vnukovo, με δευτερεύουσες βάσεις στην Ανάπα και στο Σότσι. Εκτελεί προγραμματισμένες πτήσεις σε εσωτερικούς και εξωτερικούς προορισμούς. Το "Pobeda" είναι η ρωσική λέξη για τη νίκη.
Ιστορία
Η εταιρεία Budget Carrier, LLC καταχωρήθηκε στις 16 Σεπτεμβρίου 2014 με την Aeroflot ως τον μοναδικό μέτοχο. Πρόκειται για τη δεύτερη προσπάθεια της Aeroflot να αποτελέσει φορέα χαμηλού κόστους, μετά την Dobrolet, η οποία έπαυσε να λειτουργεί από τον Αύγουστο του 2014. Η Pobeda έλαβε πιστοποιητικό αερομεταφορέα στις 11 Νοεμβρίου 2014 και πραγματοποίησε την πρώτη της πτήση στης 1 Δεκεμβρίου του ίδιου έτους από τη Μόσχα-Βνούκοβο πρός το Βόλγκογκραντ. Ο μεταφορέας ξεπέρασε 2 εκατομμύρια επιβάτες τον Σεπτέμβριο του 2015, μετά από εννέα μήνες λειτουργίας.
Η αεροπορική εταιρεία ήλπιζε να ξεκινήσει πτήσεις απο τη Μόσχα προς την Μπρατισλάβα τον Οκτώβριο του 2015 αλλά η Ρωσική Ομοσπονδιακή Υπηρεσία Αεροπορικών Μεταφορών απέρριψε την αίτηση για τη διεξαγωγή διεθνών πτήσεων καθώς η αεροπορική εταιρεία θα έπρεπε να κάνει πτήσεις εσωτερικού για τουλάχιστον δύο χρόνια πρώτα. Ωστόσο, το αεροδρόμιο της Μπρατισλάβα και η Pobeda ανακοίνωσαν την έναρξη της πρώτης διεθνούς πτήσης στη Μπρατισλάβα, η οποία άρχισε στις 19 Δεκεμβρίου 2015. Η Pobeda προωθεί επίσης τις υπηρεσίες της από τη Μόσχα στη Βιέννη και την Αυστρία μέσω ενός προγράμματος fly-and-ride.
Τον Δεκέμβριο του 2015, η Pobeda ακύρωσε τη σχεδιαζόμενη πτήση προς το Σάλτσμπουργκ αφού πωλήθηκαν μόνο 34 εισιτήρια.
Στόλος
μικρογραφία| Ένα Boeing 737-800 της εταιρίας Pobeda Airlines Ο στόλος της Pobeda Airlines περιλαμβάνει τα ακόλουθα αεροσκάφη τον Ιούλιο του 2023:
Ατυχήματα και συμβάντα
Δεν υπήρξαν ατυχήματα με το αεροσκάφος της Pobeda Airlines που οδήγησε στην απώλεια αεροσκαφών, το θάνατο των επιβατών ή των μελών του πληρώματος.
Στις 11 Νοεμβρίου 2016, αεροσκάφος Boeing 737-800 βγήκε σχεδόν 20 μέτρα από το διάδρομο του αεροδρομίου Cheboksary μετά την προσγείωση. Όλοι οι επιβάτες και το πλήρωμα επιβίωσαν.
Αναφορές
<references group="" responsive="1">